Michael Mifsud

Michael Mifsud (født 17. april 1981 i Pietà på Malta) er en fotballspiller som fra 2014 spiller for Sliema Wanderers i hjemlandet. Han spilte for den samme klubben i perioden 1997–2001 og i 2004, og har også representert de maltesiske klubbene Valletta i 2010 og i 2011–2013 og Qormi i 2011. I de mellomliggende periodene har han spilt for utenlandske klubber – tyske Kaiserslautern, norske Lillestrøm Sportsklubb, de engelske klubbene Coventry City og Barnsley, samt australske Melbourne Heart. Han har dessuten over 100 kamper for det maltesiske landslaget.

 Klubbkarriere 
Mifsud startet sin karriere i Sliema Wanderers, en av de beste klubbene på Malta. Han ble cupmester med dem i 2000. Han var toppscorer i den maltesiske serien både i 1999/00 og 2000/01 med henholdsvis 21 og 30 mål.

Sommeren 2001 ble han hentet til Kaiserslautern. Her fikk han lite spilletid på toppnivå, og vinteren 2004 ble han løst fra kontrakten. Han dro hjem til Malta og hjalp Sliema Wanderers med å vinne seriegull før han sommeren 2004 ble hentet til Lillestrøm Sportsklubb. Han spilte to og en halv sesong i Tippeligaen, og han markerte seg etter hvert som en hurtig og målfarlig spiller.

Men Mifsud hadde høyere ambisjoner enn den norske tippeligaen, og han fornyet ikke kontrakten med Lillestrøm. Det tok overraskende lang tid før Mifsud fikk signert selv om flere engelske klubber viste interesse, men 10. januar 2007 signerte han for Coventry City. Mifsud markerte seg som en flittig målscorer i sin nye klubb, og 26. september 2007 scoret han begge målene da Coventry slo Manchester United 2-0 i ligacupen.

Mifsud var en periode på utlån til Barnsley i 2009, men i 2010 vendte han tilbake til Malta og klubben Valletta. Her var han frem til 2013, avbrutt av et opphold i klubben Qormi i 2010. I 2013–2014 spilte han i Australia i klubben Melbourne Heart, før han vendte tilbake til moderklubben Sliema Wanderers.

 Landslagskarriere 
Mifsud debuterte for Maltas landslag i 2000 og har spilt over 100 landskamper. Han var en viktig årsak til at Malta vant en historisk seier over  i EM-kvalifiseringen i oktober 2006. Dette var landets første seier i en kvalifiseringskamp siden 1982.

 Karriere som spiller 
KlubbKamperMålPeriode Sliema Wanderers80601997-2001 Kaiserslautern2122001-2003 Sliema Wanderers1282003-2004 Lillestrøm48172004-2007 Coventry City86162007-2009 Barnsley (lån)1522009 Valletta772010 Qormi572011 Valletta47282011-2013 Melbourne Heart1412013-
Bare seriekamper. Oppdatert 25. januar 2014

 Referanser 

 Eksterne lenker 

  Profil hos Coventry City

Kategori:Maltesiske fotballspillere
Kategori:Fotballspillere for Sliema Wanderers FC
Kategori:Fotballspillere for 1. FC Kaiserslautern
Kategori:Fotballspillere for Lillestrøm SK
Kategori:Fotballspillere for Coventry City FC
Kategori:Fotballspillere for Barnsley FC
Kategori:Fotballspillere for Valletta FC
Kategori:Fotballspillere for Qormi FC
Kategori:Fotballspillere for Melbourne City FC
Kategori:Fotballspillere for Birkirkara FC
Kategori:Personer fra Pietà
Kategori:Maltesiske fotballspillere i Norge